*****

ΚΑΝΟΝΙΣΜΟΣ (ΕΟΚ) αριθ. 2236/83 ΤΗΣ ΕΠΙΤΡΟΠΗΣ

της 4ης Αυγούστου 1983

σχετικά με την πώληση, σε τιμή καθορισμένη εκ των προτέρων, σταφίδων της συγκομιδής 1982 και 1983 που βρίσκονται στην κατοχή των ελληνικών οργανισμών αποθεματοποίησης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1088/83 (2),

τον κανονισμό (ΕΟΚ) αριθ. 2194/81 του Συμβουλίου της 27ης Ιουλίου 1981 περί καθορισμού των γενικών κανόνων του καθεστώτος ενισχύσεων στην παραγωγή για τις σταφίδες και τα ξερά σύκα (3), όπως τροποποιήθηκε από τον κανονισμό (ΕΟΚ) αριθ 2674/82 (4), και ιδίως το άρθρο 6 παράγραφος 2,

Εκτιμώντας:

ότι μια απόφαση σχετικά με το καθεστώς ενισχύσεων που εφαρμόζεται δεν μπόρεσε να ληφθεί από το Συμβούλιο εγκαίρως· ότι, για να αποφευχθεί ρήξη στη λειτουργία αυτού του καθεστώτος που ενδέχεται να προκαλέσει διαταραχές σοβαρές στις αγορές, η Επιτροπή γνωστοποίησε την πρόθεσή της, προσωρινά και εν αναμονή αποφάσεως του Συμβουλίου, να συνεχίσει να διαχειρίζεται την αγορά με βάση τις ρυθμίσεις που ίσχυαν κατά την προηγούμενη περίοδο εμπορίας·

ότι η αντιπροσωπευτική τιμή για τη δραχμή τροποποιείται από την 1η Σεπτεμβρίου 1983, δυνάμει του κανονισμού (ΕΟΚ) αριθ. 1223/83 του Συμβουλίου της 20ής Μαΐου 1983 (5)· ότι πρέπει, ως εκ τούτου, να προσαρμοστεί το επίπεδο των τιμών με τις οποίες οι ελληνικοί ογανισμοί αποθεματοποίησης πωλούν τις σταφίδες της συγκομιδής 1982·

ότι, στη σημερινή κατάσταση της αγοράς, πρέπει να αναμένεται ότι σημαντικές ποσότητες σταφίδων της συγκομιδής 1983 θα αγοραστούν από τους οργανισμούς αποθεματοποίησης· ότι οι οργανισμοί αποθεματοποίησης θα πρέπει επομένως να προβούν σε πωλήσεις αυτών των προϊόντων κατά τον ίδιο τρόπο με τον οποίο πώλησαν τα προϊόντα της συγκομιδής 1982· ότι, για το σκοπό αυτό, οι τιμές πώλησης θα πρέπει να καθοριστούν αφού ληφθεί υπόψη η αντιπροσωπευτική τιμή που εφαρμόζεται κατά την περίοδο 1983/84·

ότι οι τιμές που καθορίζονται στον κανονισμό αυτό για τις σταφίδες της συγκομιδής 1982 αντικαθιστούν τις τιμές που καθορίστηκαν από τον κανονισμό (ΕΟΚ) αριθ. 2783/82 της Επιτροπής (7), όπως τροποποιήθηκε από τον κανονισμό (ΕΟΚ) αριθ. 396/83 (7)· ότι πρέπει, κατά συνέπεια, να καταργηθεί ο κανονισμός (ΕΟΚ) αριθ. 2785/82, με ισχύ από την 1η Σεπτεμβρίου 1983·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι ελληνικοί οργανισμοί αποθεματοποίησης, που εμφαίνονται στον κατάλογο του παραρτήματος Ι, προβαίνουν στην πώληση των σταφίδων:

- της συγκομιδής 1982, οι ποιότητες και οι τιμές της οποίας αναφέρονται στο παράρτημα ΙΙ και

- της συγκομιδής 1983 οι ποιότητες 1983 οι τιμές της οποίας αναφέρονται στο παράρτημα ΙΙΙ.

2. Οι πωλήσεις γίνονται σύμφωνα με τις διατάξεις του κανονισμού (ΕΟΚ) αριθ. 3263/81, και ιδίως τα άρθρα 2 έως 5.

3. Οι αιτήσεις για αγορά πρέπει να υποβάλλονται εγγράφως σε κάθε σχετικό οργανισμό αποθεματοποίησης, στην έδρα της ΥΔΑΓΕΠ, οδός Αχαρνών 5, Αθήνα, Ελλάδα.

4. Οι ενδιαφερόμενοι μπορούν να λάβουν τις πληροφορίες σχετικά με τις ποσότητες καθώς και τους τόπους όπου βρίσκονται τα εναποθηκευμένα προϊόντα από τις διευθύνσεις που αναφέρονται στο παράρτημα Ι.

Άρθρο 2

Καταργείται ο κανονισμός (ΕΟΚ) αριθ. 2783/82, με ισχύ από την 1η Σεπτεμβρίου 1983.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1983.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Βρυξέλλες, 4 Αυγούστου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 73 της 21. 3. 1977, σ. 1.

(2) ΕΕ αριθ. L 118 της 5. 5. 1983, σ. 16.

(3) ΕΕ αριθ. L 214 της 1. 8. 1981, σ. 1.

(4) ΕΕ αριθ. L 284 της 7. 10. 1982, σ. 3.

(5) ΕΕ αριθ. L 132 της 21. 5. 1983, σ. 33.

(6) ΕΕ αριθ. L 294 της 20. 10. 1982, σ. 6.

(7) ΕΕ αριθ. L 47 της 19. 2. 1983, σ. 11.

ΠΑΡΑΡΤΗΜΑ Ι

Κατάλογος των οργανισμών αποθεματοποίησης για τους οποίους γίνεται αναφορά στο άρθρο 1 του παρόντος κανονισμού

Α. ΚΟΡΙΝΘΟΥ

1. ΑΣΟ, Μαιζώνος 241, Πάτρα, Ελλάδα

2. Παναιγιάλειος Ένωσις Συνεταιρισμών, Αίγιον, Ελλάδα

3. Ένωσις Γεωργικών Συνεταιρισμών Ζακύνθου, Ζάκυνθος, Ελλάδα

4. Ένωσις Γεωργικών Συνεταιρισμών Ολυμπίας Ηλίας, Πύργος, Ελλάδα

Β. ΣΟΥΛΤΑΝΙΝΑ

1. ΚΣΟΣ, Κανάρη 24, Αθήνα, Ελλάδα

2. Ένωσις Γεωργικών Συνεταιρισμών Ηρακλείου Κρήτης, Ηράκλειο Κρήτης, Ελλάδα

3. Ένωσις Γεωργικών Συνεταιρισμών Μεσσαράς, Μοίρες Ηρακλείου Κρήτης, Ελλάδα

4. Ένωσις Γεωργικών Συνεταιρισμών Μονοφατσίου, Ασημί Ηρακλείου Κρήτης, Ελλάδα

5. Ελαιουργικός Οινοποιητικός και Πιστωτικός Συνεταιρισμός Αρχανών Κρήτης, Αρχάνες Κρήτης, Ελλάδα

6. Ελαιουργικός Οινοποιητικός Συνεταιρισμός Καστελίου Πεδιάδος Κρήτης, Καστέλι Πεδιάδος Κρήτης, Ελλάδα

7. Ελαιουργικός Συνεταιρισμός Κρουσώνος, Ηρακλείου Κρήτης, Ηράκλειο Κρήτης, Ελλάδα

8. Ένωσις Παραγωγικών Συνεταιρισμών Πεζών, Καλλονή Ηρακλείου Κρήτης, Ελλάδα

9. Ένωσις Παραγωγικών Συνεταιρισμών, Μυλοπόταμος, Κρήτη, Ελλάδα

10. Ένωσις Παραγωγικών Συνεταιρισμών, Σητεία, Κρήτη, Ελλάδα

ΠΑΡΑΡΤΗΜΑ ΙΙ

Ποιότητα και τιμές σταφίδων, που αναφέρονται στο άρθρο 1 πρώτη περίπτωση, της συγκομιδής 1982

1.2 // // (σε ECU/100 χγρ) // Σουλτανίνα αριθ. 1 // 106,59 // Κορινθιακή, σκιάς, Αιγιαλείας // 105,25 // Σουλτανίνα αριθ. 2 // 104,37 // Κορινθιακή, εκλεκτή, Αιγιαλείας // 103,03 // Κορινθιακή, σκιάς, Κορινθίας // 102,29 // Σουλτανίνα αριθ. 4 // 100,95 // Κορινθιακή, εκλεκτή, Κορινθίας // 99,27 // Κορινθιακή, κοινή, Αιγιαλείας // 97,27 // Σουλτανίνα αριθ. 5 // 96,50 // Κορινθιακή, εκλεκτή, Πατρών, Ιονίων Νήσων, Νομού Ηλείας, Τριφυλίας // 96,50 // Κορινθιακή, κοινή, Κορινθίας // 96,50 // Κορινθιακή, εκλεκτή, λοιπής Μεσσηνίας // 95,01 // Κορινθιακή, κοινή, Πατρών, Ιονίων Νήσων, Νομού Ηλείας, Τριφυλίας // 93,53 // Κορινθιακή, κοινή, λοιπής Μεσσηνίας // 92,04 // Κορινθιακή, κοινή Β (άλλων προελεύσεων) // 84,17

ΠΑΡΑΡΤΗΜΑ ΙΙΙ

Ποιότητα και τιμές σταφίδων, που αναφέρονται στο άρθρο 1 δεύτερη περίπτωση, της συγκομιδής 1983

1.2 // // (σε ECU/100 χγρ) // Σουλτανίνα αριθ. 1 // 111,88 // Κορινθιακή, σκιάς, Αιγιαλείας // 110,48 // Σουλτανίνα αριθ. 2 // 109,54 // Κορινθιακή, εκλεκτή, Αιγιαλείας // 108,14 // Κορινθιακή, σκιάς, Κορινθίας // 107,36 // Σουλτανίνα αριθ. 4 // 105,96 // Κορινθιακή, εκλεκτή, Κορινθίας // 104,19 // Κορινθιακή, κοινή, Αιγιαλείας // 102,69 // Σουλτανίνα αριθ. 5 // 101,29 // Κορινθιακή, εκλεκτή, Πατρών, Ιονίων Νήσων, Νομού Ηλείας, Τριφυλίας // 101,29 // Κορινθιακή, κοινή, Κορινθίας // 101,29 // Κορινθιακή, εκλεκτή, λοιπής Μεσσηνίας // 99,73 // Κορινθιακή, κοινή, Πατρών, Ιονίων Νήσων, Νομού Ηλείας, Τριφυλίας // 98,17 // Κορινθιακή, κοινή, λοιπής Μεσσηνίας // 96,61 // Κορινθιακή, κοινή Β (άλλων προελεύσεων) // 88,35